laion/Wikipedia-Exotic huggingface dataset:
Clojure

Clojure (გამოითქმის როგორც "closure") არის ლისპისნაირი პროგრამირების ენის თანამედროვე დიალექტი, შექმნილია რიჩ ჰიკეის მიერ. იგი არის საერთო დანიშნულების პროგრამირების ენა, ინტერაქტიული პროგრამირების მხარდაჭერით, უბიძგებს ფუნქციური პროგრამირება სტილის გამოყენებას, და აადვილებს მრავალსრედიან პროგრამირებას. Clojure-ი ფუნქციონირენს Java Virtual Machine-ზე, Common Language Runtime-ზე და აგრეთვე შესაძლოა მისი ჯავასკრიპტში გადაყვანა. როგორც სხვა ლისპისნაირი ენები, Clojure-ი ამუშავებს კოდს მონაცემებისნაირად და აქვს ძლიერი მაკრო სისტემა. რიჩ ჰიკეი არის Clojure პროგრამირების ენის შემქნელი. Clojure-ამდე მან შექმნა dotLisp-ი, მსგავსი პროექტი რომელიც იყენებდა .NET პლატფორმას. ჰიკეი არის პირადი პროგრამისტი და კონსულტანტი 20 წლის გამოცდილობით. Clojure-ის შექმნას მოანდომა 2½ წელი, მან ეს სპონსორის გარეშე გააკეთა. როცა მზად იყო, თავისი ნაშრომი მის Common Lisp საზოგადოების ამხანაგებს ელ.წერილით გააცნო. ჰიკეიმ Clojure იმიტომ შექმნა რომ მას უნდოდა თანამედროვე ლისპი რომელსაც ექნებოდა ჯავას პლატფორმის მხარდაჭერა, და შექმნილია თანადროული შესრულებისთვის. როგორც სხვა ლისპის ტიპურ ენებში, Clojure-ის სინტაქსი არის დაყრდნობილი S-expression-ებზე რომლებიც არიან სინტატიკურად ანალიზირებულნი მონაცემთა სტრუქტურებში სანამ იგი კომპილირებული იქნება. Clojure-ი არის lisp-1, და მისი მიზანი არ არის რომ წყარო კოდი შეთავსებადი იყოს სხვა ლისპ დიალექტებთან. Hello world: (println "Hello, world!") ფუნქციის გამოცხადება: (defn square [x] (* x x)) Hello World-ი გრაფიკული ინტერფეისით Java Swing ბიბლიოთეკის მეშვეობით: (javax.swing.JOptionPane/showMessageDialog nil "Hello World" ) დაცული სრედიანი სერიული ნომრების შემქნელი (სხვა ლისპის დიალექტების მსგავსად, Clojure-ს მოყვება gensym ფუნქცია ამისთვის): (let [i (atom 0)] (defn generate-unique-id "Returns a distinct numeric ID for each call." [] (swap! i inc))) ანონიმური java.io.Writer-ს ქვეკლასი რომელიც არაფერს არ წერს, და მაკრო რომელიც საბეჭდავ ფუნქციას "უჩინაჩარს" ხდის : (def bit-bucket-writer (proxy [java.io.Writer] [] (write [buf] nil) (close [] nil) (flush [] nil))) (defmacro noprint "Evaluates the given expressions with all printing to *out* silenced." [& forms] `(binding [*out* bit-bucket-writer] ~@forms)) (noprint (println "Hello, nobody!")) ↑ http://www.amazon.com/gp/richpub/listmania/fullview/R3LG3ZBZS4GCTH ↑ http://groups.google.com/group/clojure/msg/766b75baa7987850 ↑ http://clojure.org/rationale ↑ http://channel9.msdn.com/shows/Going+Deep/Expert-to-Expert-Rich-Hickey-and-Brian-Beckman-Inside-Clojure/ ვიკიწიგნებში არის სტატია: Clojure (ინგლისური) Official website (ინგლისური) GitHub code repository for Clojure (ინგლისური) A comprehensive overview of Clojure დაარქივებული 2011-06-28 საიტზე Wayback Machine. (ინგლისური) An overview of Clojure 1.2 in reference format დაარქივებული 2017-04-28 საიტზე Wayback Machine. (ინგლისური) Full Disclojure - Screencast (ინგლისური) Clojure talks on Blip.tv დაარქივებული 2010-03-16 საიტზე Wayback Machine. (ინგლისური) clojuredocs.org - Community-powered documentation and examples (ინგლისური) 4clojure.com - Interactive Clojure Problems დაარქივებული 2011-04-24 საიტზე Wayback Machine. (ინგლისური) TryClojure - An online REPL for Clojure
რიტორიკა

რიტორიკა (ძვ. ბერძნ. ῥητορική (τέχνη), rhētorikḗ (téchnē) „მეტყველების, სიტყვის ხელოვნება“) — მჭევრი მეტყველების ხელოვნება, მჭევრმეტყველება. რიტორიკა იყო ანტიკური ხანის საბერძნეთში მეტად ცნობილი დისციპლინა, რომლის ფლობაც უმნიშვნელოვანესად მიიჩნეოდა. მჭევრი სიტყვის ამოცანა წარმოადგენს მსმენელის, ან მკითხველის დარწმუნებას, ანდა მის წარმართვას გარკვეული ქმედებისკენ. რიტორიკა სიტყვის ხელოვნებაა, რომელსაც რეციეპიენტზე ზემოქმედებისათვის საჭირო საშუალებები გააჩნია, რომელთა მოქნილი გამოყენებაც ქმნის გარკვეულ დამაჯერებლობას. დამაჯერებლობის თვალსაზრისით ზემოქმედებისთვის აუცილებელი ინსტრუმენტარიუმის ანალიზს ეფუძნება დარწმუნების თეორია. რიტორიკა ითავსებს ორმაგ ფუნქციას იყოს მჭევრი სიტყვის ხელოვნებაცა და მეცნიერებაც. ლაღად და მოხდენილად ითქვას სათქმელი, რომელიც ამდროულად იქნება სტრუქტურულად გამართული, გასაგები, დამაჯერებელი. ჯერ კიდევ მანამ, სანამ არისტოტელისეული დარწმუნების თეორია შემუშავდებოდა, არსებობდა მჭევრმეტყველების მასწავლებელთა პრაქტიკა და იყო სათანადო სახელმძღვანელოები. რიტორიკოსები ნაწილობრივ სოფისტების მოძრაობას მიეკუთვნებოდნენ და დარწმუნების ლეგიტიმაციას ცდილობდნენ მოსაზრებით, რომ არ არსებობს (ერთი) სინამდვილე, მაგრამ თუ ასეთი არის, იგი შეუცნობელია. შუა საუკუნეებში რიტორიკა ლოგიკისა და გრამატიკის გვერდით იყო ანტიკური ხანაში წამოქმნილი შვიდი თავისუფალი ხელოვნების კანონის, ტრივიუმის შემადგენელი. განმანათლებლობის ხანაში იწყება რიტორიკის ყოველდღიურობიდან ნელ-ნელა განდევნა მეცნიერებებისა და ე.წ. საღი, სუფთა აზროვნების მიერ. რიტორიკას უსაყვედურებენ, რომ იგი ხელს უწყობს რაციონალური შემეცნებისაგან გარეგნულზე (და ამით შემეცნებისათვის ნაკლებად მნიშვნელოვანზე) ყურადღების გადატანას. მას შემდეგ რიტორიკა უმეტესწილად გაიგება როგორც სიტყვის (მეტყველების, საუბრის) ტექნიკა ან/და ტექსტის ანალიზი, მჭევრი სიტყვის და საუბრის თეორია და პრაქტიკა. რიტორიკისადმი მიძღვნილი სამეცნიერო კვლევები, განსაკუთრებით XX საუკუნის შუა ხნიდან მოყოლებული, ძირითადად დაკავებულია საუბრისა და მეტყველების პედაგოგიკის საკითხებით. ეს კვლევები უმთავრესად საენათმეცნიერო ბაზისს ემყარება, და განიხილება ფსიქოლოგიის, პედაგოგიკისა და სოციოლოგიის მოძღვრებათა ინტერდისციპლინურ ჭრილში. ჭოხონელიძე გ., ქართული საბჭოთა ენციკლოპედია, ტ. 8, თბ., 1984. — გვ. 397. კანდელაკი ნ., ქართული მჭევრმეტყველება. ტ. 1, თბილისი, 1978 არისტოტელე, რიტორიკა, თბილისი, 1981
პავლეური

პავლეური — სოფელი აღმოსავლეთ საქართველოში, მცხეთა-მთიანეთის მხარის დუშეთის მუნიციპალიტეტში, ანანურის თემში. მდებარეობს მდინარე არაგვის ნაპირზე, ზღვის დონიდან 900 მ. 2014 წლის აღწერის მონაცემებით სოფელში ცხოვრობს 137 ადამიანი. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
ძვ. წ. 59

ვიკისაწყობში არის გვერდი თემაზე: ძვ. წ. 59 ტიტუს ლივიუსი რომაელი ისტორიკოსი
მალეკონი

მალეკონი (ესპ. Malecón) — ფართო ესპლანადა, გზატკეცილი და ტალღასაწინააღმდეგო დამბა კუბაში, დედაქალაქ ჰავანაში. გადაჭიმულია 8 კილომეტრზე ჰავანის პორტის ბოლოდან ისტორიულ რაიონ ვედადომდე. მალეკონის მშენებლობა დაიწყო 1901 წელს. მშენებლობაში გამოიყოფა სამი ეტაპი: 1901–1902 წლები — პასეო-დელ-პრადო/კალე-კრესპო; 1902–1921 წლები — Maine-ს მონუმენტამდე; 1948–1952 წლები — მდინარე ალმენდარესის შესართავამდე. მალეკონის გასწვრივ არაერთი ძეგლია, მათ შორის აღსანიშნავია მაქსიმო-გომესის, ანტონიო მასეოსა და კალისტო გარსიას ძეგლები. შენობა-ნაგებობებიდან მნიშვნელოვანია: კასტილიო-დე-ლა-რეალ-ფუერსას ციხესიმაგრე, სან-სალვადორ-დე-ლა-პუნტა-ფორტრესი და სხვა. ჰავანა მალეკონი (ესპანური) მალეკონი — ფოტოგალერეა
მონტიჩელო (ვირჯინია)

მონტიჩელო — აშშ-ის მე-3 პრეზიდენტის, თომას ჯეფერსონის სახლ-მუზეუმი, ვირჯინიის შტატის ქალაქ შარლოტსვილში. დაპროექტებულია თვით თომას ჯეფერსონის მიერ და იტალიურად მონტიჩელო (იტალიურად: Monticello) „პატარა მთას“ ნიშნავს. მონტიჩელო იუნესკოს მსოფლიო მემკვიდრეობის სიაში შედის. ის გამოსახულია აშშ-ის ორ დოლარიან კუპიურაზე, რომელიც იბეჭდებოდა 1938 წლიდან 1966 წლამდე და ასევე 5 ცენტიანზე. მონტიჩელოს არქიტექტურა მოიცავს ნეო-კლასიკურსა და ბერძნულ სტილს. დიდ ინტერესს იმსახურებს სახლის პროექტი. აღსანიშნავია მონტიჩელოს ვენახები, რომლებიც ძირითადად ფრანგული და იტალიური ყურძნის ჯიშებით გამოირჩევა. მსოფლიო მემკვიდრეობის ძეგლების სია ამერიკაში ვიკისაწყობში არის გვერდი თემაზე: მონტიჩელო (ვირჯინია) Thomas Jefferson's Monticello, official site Myron Magnet, "Monticello's Shadows" დაარქივებული 2011-10-26 საიტზე Wayback Machine. , City Journal, Autumn 2007 World Heritage Nomination The Monticello Explorer, an interactive multimedia look at the house Thomas Jefferson Wiki დაარქივებული 2010-05-28 საიტზე Wayback Machine. HABS drawing Monticello Association
კუბის რევოლუციის ქრონოლოგია

კუბის რევოლუცია — შეიარაღებული ბრძოლა კუბაში ფულხენსიო ბატისტას ხელისუფლების დასამხობად. რევოლუცია დაიწყო 1953 წლის 26 ივლისს მონკადას ყაზარმაზე თავდასხმით და დასრულდა 1959 წლის 1 იანვარს ფულხენსიო ბატისტას ქვეყნიდან გაქცევით და ფიდელ კასტროს მეთაურობით ახალი მთავრობის ჩამოყალიბებით. 1952 წლის მარტში კუბის ყოფილმა პრეზიდენტმა ბატისტამ, არმიის მხარდაჭერით ხელში ჩაიგდო ხელისუფლება. 1953 წლის 26 ივლისს 165 რევოლუციონერი ფიდელ კასტროს მეთაურობით სანტიაგო-დე-კუბაში თავს დაესხა მონკადას ყაზარმას. 1953 წლის 16 ოქტომბერს ფიდელ კასტრომ სასამართლო პროცესზე წაროთქვა თავისი ცნობილი სიტყვები „ისტორია მე გამამართლებს”. 1954 წლის სექტემბერში ჩე გევარა ჩავიდა მექსიკაში. 1954 წლის ნოემბერში ბატისტამ დაითხოვა პარლამენტი და არჩეული იქნა კონსტიტუციური პრეზიდენტი ოპოზიციის გარეშე. 1955 წლის მაისში კასტრო და მისი მოძრაობის წევრები შეიწყალა ბატისტამ. 1955 წლის ივნისში ძმებმა ფიდელ და რაულ კასტრომ მეხიკოში გაიცნეს ჩე გევარა. 1956 წლის 25 ნოემბერს ფიდელ კასტრო, რაულ კასტრო და ჩე გევარა 80 მეამბოხესთან ერთად მექსიკიდან კუბაის მიმართულებით გაემგზავრნენ იახტა „[[გრანმა (იახტა)|გრანმათი”. 1956 წლის 2 დეკემბერს გრანმა მიადგა ორიენტეს პროვინციის სანაპიროს. 1957 წლის 17 იანვარს, ამბოხებულებმა ფიდელ კასტროს მეთაურობით წარმატებით განახორციელეს პირველი შეტევითი ოპერაცია — ამბოხებულები თავს დაესხნენ პატარა ყაზარმას მდინარე ლა-პლატას სანაპიროსთან. 1957 წლის 13 მარტს, „რევოლუციური დირექტორატის” წევრები თავს დაესხა პრეზიდენტის სასახლეს და ერთ-ერთ რადიოსადგურს; თავდამსხმელთა უმრავლესობა დაიღუპა პოლიციასთან და არმიის ნაწილებთან ბრძოლაში. 1957 წლის 28 მაისს, ამბოხებულებმა გამარჯვება მოიპოვეს ელ-უვეროსთან ბრძოლაში. 1957 წლის 30 ივლისს სანტიაგო-დე-კუბაში პოლიციის მიერ მუკლული იქნა ფრანკ პაისი. 1958 წლის თებერვალში რაულ კასტროს მეთაურობითსიერა-კრისტალის მთის მასივში გაიხსნა „აღმოსავლეთის მეორე ფრონტი”. 1958 წლის 13 მარტს აშშ-მ შეწყვიტა ბატისტას სამხედრო ძალებზე იარაღის მიწოდება. 1958 წლის 17 მარტს კასტრო მოუწოდებს საერთო აჯანყებისკენ. 1958 წლის მაისში ბატისტამ სიერა-მაესტრას მთებში გააგზავნა 10 000 ჯარისკაცი 300 მეამბოხის გასანადგურებლად. აგვისტოში ამბოხებულებმა დაამარცხეს სახელისუფლებო ჯარები და ხელში ჩაიგდეს დიდი რაოდენობით იარაღი. 1958 წლის 1 ნოემბერს კუბური თვითმფრინავი, რომელიც მაიამიდან ჰავანაში მიფრინავდა ამბოხებულებმა გაიტაცეს. 1958 წლის დეკემბერში ჩე გევარა ხელმძღვანელობს აჯანყებულების თავდასხმას სანტა-კლარაზე. 1958 წლის 28 დეკემბერს ამბოხებულებმა ჩე გევარას მეთაურობით აიღეს სანტა-კლარა. 1958 წლის 31 დეკემბერს ამბოხებულებმა კამილო სიენფუეგოსის მეთაურობით გამარჯვება მოიპოვა იაგუახაიში. 1959 წლის 2 იანვარს ამბოხებულთა რაზმები შევიდნენ ჰავანაში. 1959 წლის 6 იანვარს ფიდელ კასტრო დედაქალაქში ტრიუმფით შევიდა. ↑ Accident details planecrashinfo.com
სურამის წმინდა მარინეს ეკლესია

სურამის წმინდა მარინეს ეკლესია — ეკლესია ხაშურის მუნიციპალიტეტის დაბა სურამის დასავლეთ ნაწილში, ყოფილ სოფელ ბუღაურის სასაფლაოზე. თარიღდება გვიანდელი ფეოდალური ხანით. ეკლესია დარბაზულია (7,6 X 5,3 მ), ნაგებია უხეშად დამუშავებული დიდი ზომის ქვიშაქვით. შესასვლელი ეკლესიას დასავლეთიდან აქვს. დვალი თ., საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 427.
ჰავანის ქრისტე

ჰავანის ქრისტე (ესპ. Cristo de La Habana) — იესო ნაზარეველის დიდი სკულპტურა კუბის დედაქალაქ ჰავანაში, მდებარეობს გორაკის წვერზე და გადაჰყურებს ჰავანის უბეს. მისი ავტორია კუბელი არქიტექტორი ხილმა მადერა. გამოკვეთილია თეთრი კარარის მარმარილოსგან, იგივე მასალა გამოყენებულია კოლონის სასაფლაოს მრავალ მონუმენტში. სტატუეტის სიმაღლე დაახლოებით 20 მეტრია და აღმართულია 3 მეტრის სიმაღლის პიედსტალზე. წონა დაახლოებით 320 ტონას შეადგენს. სტატუეტის მშენებლობაში გამოყენებულია მარმარილოს 67 ბლოკი, რომელიც იტალიაში იყიდეს და პირადად პაპმა პიუს XII-მ აკურთხა. ფიგურას მარჯვენა ხელი ნიკაპთან ახლოს უჭირავს, მარცხენა კი მკერდთან ახლოს. იგი სახით ქალაქს გასცქერის და დიდ შთაბეჭდილებას ახდენს მნახველზე. სკულპტურა ჰავანის გარეუბან კასაბლანკაში მდებარეობს, რეგლის მუნიციპალიტეტში. გაიხსნა 1958 წლის 24 დეკემბერს. მისი აღმართვიდან სულ რაღაც 15 დღის შემდეგ, 8 იანვარს, ჰავანაში ფიდელ კასტრო შევიდა, კუბის რევოლუციისას. იმავე დღეს, მონუმენტს მეხი დაეცა და თავი დაუზიანდა, მიუხედავად ამისა, სულ მალე შეაკეთეს. სკულპტურა ზღვის დონიდან 51 მეტრზე მდებარეობს, თავის სიმაღლესთან ერთად კი 79 მეტრს აღწევს, რის გამოც მისი დანახვა ქალაქის მრავალი ადგილიდანაა შესაძლებელი. მისი მიმდებარე ტერიტორიიდან ჰავანის პანორამები იშლება. ქრისტეს ქანდაკება რიო-დე-ჟანეიროში ↑ See statue photo with visitor-area fence, 2005, webpage: Vtour-69 დაარქივებული 2011-10-03 საიტზე Wayback Machine. . ↑ There is a discrepancy in the ground elevation of 51 m and total height of 79 m, while photos confirm statue is ~20 m.
TheOneRing.net

TheOneRing.net (შემოკლებით ცნობილი, როგორც TORn) — ჯ.რ.რ. ტოლკინის შემოქმედების მოყვარულთა ცნობილი ინტერნეტ-გვერდი. დაარსდა 1999 წელს ტოლკინით დაინტერესებულთა წრის მიერ, რომელიც ძირითადად განიხილავდა პიტერ ჯექსონის მომავალ კინოტრილოგიას „ბეჭდების მბრძანებელი“. შემდგომში იგი გარდაიქმნა აქტიურ პორტალად, რომელსაც აქვს ორმხრივი ურთიერთობა ფილმის შემქმნელ კოლექტივთან. ოფიციალური საიტი ↑ Whois Record For TheOneRing.net. DomainTools. ციტირების თარიღი: 2011-01-16. ↑ TheOneRing.net Site Info. Alexa Internet, Inc. დაარქივებულია ორიგინალიდან — 2011-11-18. ციტირების თარიღი: 2012-01-16.
ძვ. წ. 9

ვიკისაწყობში არის გვერდი თემაზე: ძვ. წ. 9 14 სექტემბერი: ნერონ კლავდიუს დრუზუსი —რომაელი პოლიტიკოსი (დ. ძვ. წ. 38)
Cubana de Aviación

Cubana de Aviación (ესპ. Cubana de Aviación) — კუბის ეროვნული ავიაკომპანია. დაარსდა 1929 წლის 8 ოქტომბერს და არის ერთ-ერთი პირველი კერძო ავიაკომპანიაა მსოფლიოში. ამ დროისთვის Cubana de Aviación — წამყვანი კუბური ავიაკომპანიაა, რომელიც ახორციელებს სამოქალაქო, სატვირთო და საფოსტო გადაზიდვებს. კომპანიის წარმომადგენლობა მუშაობს მსოფლიოს 32 ქვეყანაში, ხოლო კუბაში კომპანიას გააჩნია 13 ოფისი. ტუ-204 ავიაკომპანია Cubana იაკ-42 ავიაკომპანია Cubana de Aviación ილ-96-300 Cubana ილ-96-300 ჰავანაში ხოსე მარტის საერთაშორისო აეროპორტი ოფიციალური საიტი დაარქივებული 2012-07-11 საიტზე Wayback Machine. (ინგლისური)
ალბანური ვიკიპედია

ალბანური ვიკიპედია (ალბ. Wikipedia Shqip) — ვიკიპედიის განყოფილება ალბანურ ენაზე. მეათიათასე სტატია დაიწერა 2006 წლის 23 ნოემბერს, ხოლო მეოცეათასე — 2008 წლის 1 ივლისს. 2011 წლის 1 ივლისის მონაცემებით ალბანურ ვიკიპედიაში სტატიათა რაოდენობამ 33 041-ს მიაღწია და არსებულ ვიკიპედიათა შორის მეექვსე ადგილი დაიკავა. ყველაზე რედაქტირებადი ალბანურ ვიკიში არის სტატია კოსოვო. ალბანური ვიკიპედია 15 000 სტატიის რელიზი(ალბ.) ალბანური ლინუქსის საიტზე. Shekulli. Ta shpëtojmë Wikipedian Shqipe. Die, 12 Gus 2007 08:57:00. Nga Ardian Vehbiu დაარქივებული 2007-09-29 საიტზე Wayback Machine. Tirana Observer. 15 shtetet që dikur ishin Bashkimi Sovjetik. Shkruar nga Blendina Cara e premte , 03 gusht 2007 Tirana Observer. Epoka e Informacionit, e Skepticizmit dhe e Verifikimit. By Fatos TARIFA, PhD დაარქივებული 2008-12-06 საიტზე Wayback Machine. ვიკიპედია შეიცავს განყოფილებას ალბანურ ენაზე Wikipedia shqip
კრეიგ ბელამი

კრეიგ დაგლას ბელამი (ინგლ. Craig Bellamy; დ. 13 ივლისი, 1979) — უელსელი ფეხბურთელი. დაიბადა ქალაქ კარდიფში, უელსში. ბელამი იყო უელსის ნაკრების კაპიტანი ოთხი წლის განმავლობაში რაიან გიგზის შემდეგ (2007-2011 წლებში). მისი დებიუტი შედგა „ნორიჯში“ 1997 წელს. შემდეგ თამაშობდა ინგლისის რამდენიმე კლუბში. სახელი გაითქვა „ნიკუასლ იუნაიტედში“, ბობი რობსონის მწვრთნელობის პერიოდში. 2005 წელს იჯარით გადავიდა შოტლანდიის საფეხბურთო პრემიერლიგის კლუბ „სელტიკში“. 2011 წლის 31 აგვისტოს, ბელამი დაბრუნდა თავის ყოფილ კლუბ „ლივერპულში“ „მანჩესტერ სიტიდან“. კარიერის განმავლობაში, ბელამიმ მოიგო შოტლანდიის თასი და ასოციაციის თასი. ბელამიმ დააარსა საფეხბურთო აკადემია სიერა-ლეონეში. Craig Bellamy profile ლივერპული Wales profile დაარქივებული 2016-03-16 საიტზე Wayback Machine. Craig Bellamy — ფიფას ჩანაწერი[დაარქივებული] Craig Bellamy — სტატისტიკა საიტზე Soccerbase.com (ინგლისური) The Craig Bellamy Foundation
ძვ. წ. 293

ვიკისაწყობში არის გვერდი თემაზე: ძვ. წ. 293 ძვ. წ. 293 — წლების რაოდენობა ქრისტესშობამდე.
ებრაული ენის აკადემია

ებრაული ენის აკადემია (ებრ. הָאֲקָדֶמְיָה לַלָּשׁוֹן הָעִבְרִית, ჰა-აკადემია ლა-ლაშონ ჰა-ივრით) — უმაღლესი სამეცნიერო დაწესებულება ისრაელში. აკადემიის მიზანია ებრაული ენის ისტორიის შესწავლა და ნორმათა დადგენა. დაარსდა 1953 წელს ქნესეთის გადაწყვეტილებით. იგი მემკვიდრეა 1890 წელს დაარსებული ებრაული ენის კომიტეტისა (וַעַד הַלָּשׁוֹן הָעִבְרִית , ვაად ჰა-ლაშონ ჰა-ივრით). 1994 წელს ებრაული ენის აკადემიის ფარგლებში დაარსდა ებრაული ენის ისტორიის შესწავლისა და აღორძინების ინსტიტუტი. აკადემია მდებარეობს იერუსალიმში. ისრაელის ყველა მოქალაქეს აქვს უფლება მიმართოს აკადემიას და მიიღოს ებრაულ ენასთან დაკავშირებულ მისთვის საინტერესო საკითხებზე ოფიციალური ინფორმაცია. ებრაული ენის აკადემიის ოფიციალური საიტი დაარქივებული 2010-07-19 საიტზე Wayback Machine. სტატია ებრაული ენის აკადემიის შესახებ ებრაულ ელექტრონულ ენციკლოპედიაში (რუსული)
ძვ. წ. 167

ვიკისაწყობში არის გვერდი თემაზე: ძვ. წ. 167 პართიის იმპერიამ ქალაქი ჰერათი დაიპყრო.
გარდაცვლილთა დღე

გარდაცვლილთა დღე (ესპ. Día de Muertos) — მხიარული დღესასწაული მექსიკაში, რომელიც ყოველი წლის 2 ნოემბერს იმართება. მთელს მექსიკაში, მაღაზიები შაქრისა და პურისაგან დამზადებულ ჩონჩხებსა და თავის ქალებს ჰყიდიან. ჩონჩხებად გადაცმული მექსიკელები დიდ საცეკვაო მსვლელობებს აწყობენ. სახლებში ამზადებენ პატარა საკურთხევლებს, რომელთა წინაშეც ლოცულობენ და გარდაცვლილ მეგობრებსა და ნათესავებს იხსენებენ. საკურთხევლებს ყვავილებით, სანთლებითა და გარდაცვლილთა ფოტოსურათებით რთავენ. ვიკისაწყობში არის გვერდი თემაზე: გარდაცვლილთა დღე Días de los Muertos Palomar College Site დაარქივებული 2010-05-25 საიტზე Wayback Machine. azcentral.com's Dia de los Muertos information site Photo Essay of Day of the Dead in Mexico დაარქივებული 2008-10-22 საიტზე Wayback Machine. Day of the Dead in Oaxaca, Mexico Day of the Dead in Mexico Day of the Dead: Unique Memorials დაარქივებული 2009-11-14 საიტზე Wayback Machine. — image slideshow by Life magazine Illustrated History of Day of the Dead & the Sugar Skull Tradition დაარქივებული 2012-06-15 საიტზე Wayback Machine. - from MexicanSugarSkull.com Multimedia documentary by Enrico Martino
ლუსი პევენსი

ლუსი პევენსი — კლაივ ლუისის „ნარნიის ქრონიკების“ პერსონაჟი. იგი არის ყველაზე პატარა ოთხ პევენსის შორის. ლუსი პოულობს ნარნიაში შესასვლელს წიგნში „ლომი, კუდიანი და გარდერობი“. მას ჰყავს ორი ძმა - პიტერი და ედმუნდი და და სიუზენი. ოთხივე პევენსის შორის ლუსი ყველაზე ახლოს არის ლომ ასლანთან. იმ ადამიანებს შორის რომლებიც ნარნიაში მომხვდარან, ნარნიის არსებობის ყველაზე მეტად მას სჯერა და იმედი აქვს, რომ დაბრუნდება. მას მიანიჭებენ წოდებას „დედოფალი ლუსი გაბედული“ და იგი ხდება ნარნიის დედოფალი, დასთან და ორ ძმასთან ერთად. იგი ყველაზე მთავარი პერსონაჟია ოთხ პევენსის შორის. ლუსი არის მთავარი მონაწილე ნარნიის შვიდი წიგნიდან სამში („ლომი, კუდიანი და გარდერობი“, „უფლისწული კასპიანი“ და „განთიადის დამმორჩილებლის მოგზაურობა“) და არის მეორეხარისხოვანი პერსონაჟი სხვა ორში („ცხენი და მისი ბიჭუნა“ და „უკანასკნელი ბრძოლა“). ლუსი დაიბადა 1932 წელს და როდესაც პირველად ნარნიაში მოხვდა, იყო 8 წლის. ნარნიის ქრონიკების ბოლო წიგნში, „უკანასკნელი ბრძოლა“ იგი 17 წლისაა. პირველად ნარნიაში ხვდება სწორედ ლუსი, რომელიც იმალება ტანსაცმლის კარადაში და ასე აღმოჩნდება ნარნიაში. მის და-ძმებს არ სჯერათ, მაგრამ ამის შემდეგ ყველანი ერთად მოხვდებიან ნარნიაში. ლომ ასლანთან ერთად ისინი ებრძვიან თეთრ დედოფალს და ამის შემდეგ ლუსი ხდება დედოფალი მის და სიუზენთან და ძმებთან, პიტერთან და ედმუნდთან ერთად. მათი მმართველობის ხანა ნარნიის ისტორიის ოქროს ხანად ითვლება. თუმცა, როდესაც ისინი უკვე დიდები არიან, თეთრ ირემზე სანადიროდ გასულები, ნარნიიდან უჩინარდებიან და რეალურ სამყაროში ბრუნდებიან. ამ წიგნში მოქმედება ხდება და-ძმების მეფე-დედოფლად კურთხევის შემდეგ და ინგლისში დაბრუნებამდე. ისინი მონაწილეობენ ომში ანვარდისთვის, როგორც მშვილდოსნები. ლუსი უფლისწულ კორინის მიერ არის აღწერილი, როგორც უფრო ანცი თავისი დისგან, სიუზენისგან განსხვავებით, რომელიც აღწერილია როგორც „ნამდვილი ლედი“. ნარნიის ფანები დაარქივებული 2008-11-12 საიტზე Wayback Machine. NarniaWeb
მაროკოს მმართველთა სია

ქვემოთ მოცემულია მაროკოს მმართველთა სია. 1957 წლის შემდეგ, მაროკოს მმართველები ატარებენ მეფის ტიტულს. იდრის I (788–791) იდრის II (791–828) მუჰამედ იბნ იდრისი (828–836) ალი იბნ იდრის (836–848) იაჰია იბნ მუჰამედი (848–864) იაჰია იბნ იაჰია (864–874) ალი იბნ უმარი (874–883) იაჰია-იბნ ალ-ქასიმი (883–904) იაჰია იბნ იდრის იბნ უმარი (904–917) ფატიმიდების მმართველობის პირველი პერიოდი იყო 922-დან 925 წლამდე. ჰასან ალ-ჰაჯამი (925–927) ფატიმიდების მმართველობის მეორე პერიოდი იყო 927-937 წლებში. ალ-ქაზიმ განუმი (937–948) აბუ ლ-აიშ აჰმადი (948–954) ალ-ჰასან ბენ კანუნი (954–974) 1974 წელს სულთანი ალ-ჰასან ბენ კანუნი დაამარცხდა კორდოვის სახალიფოსთან. ამის შემდეგ დაიწყო კორდოვის სახალიფოს მმართველობის პერიოდი. იუსუფ იბნ ტაშიფინი (1061–1106) ალი იბნ იუსუფი (1106–1142) ტაშიფინ იბნ ალი (1142–1146) იბრაჰიმ იბნ ტაშიფინი (1146) ის'ჰაკ იბნ ალი (1146–1147) 'აბდულ-მუ'მინი (1145–1163) აბუ იაკუბ იუსუფ I (1163–1184) აბი იუსუფ იაკუბ ალ-მანსური (1184–1199) მუჰამად ან-ნასირი (1199–1213) აბუ იაკუბ იუსუფ II (1213–1224) აბდულ-ვაჰიდ I (1224) აბდალაჰ ალ-ადილი (1224–1227) იაჰია (1227–1235) იდრის I (1227–1232) აბდულ-ვაჰიდ II (1232–1242) ალი (1242–1248) უმარი (1248–1266) იდრის II (1266–1269) აბდ ალ-ჰაქ I (1195–1217) უტმან I (1217–1240) მუჰამედ I (1240–1244) აბუ იაჰია იბნ აბდ ალ-ჰაქი (1244–1258) უმარი (1258–1259) აბუ იუსუფ იაკუბი (1259–1286) აბუ იაკუბ იუსუფი (1286–1306) აბუ ტაბითი (1307–1308) აბუ ლ-რაბია (1308–1310) აბუ საიდ უტმან II. (1310–1331) აბუ ალ-ჰასან ალი იბნ ოტმანი (1331–1348) აბუ ინან ფარისი (1348–1358) მუჰამად II. as Said (1359) აბუ სალიმ ალი II. (1359–1361) აბუ უმარ ტაშუფინი (1361) აბუ ზაიიან მუჰამად III. (1362–1366) აბუ ლ-ფარიზ აბდულ აზიზ I. (1366–1372) აბუ ლ-აბბას აჰმადი (1372–1374) აბუ ზაიიან მუჰამად IV. (1384–1386) მუჰამად V. (1386–1387) აბუ ლ-აბბას აჰმადი (1387–1393) აბდულ აზიზ II. (1393–1398) აბდულა (1398–1399) აბუ საიდ უტმანი III. (1399–1420) აბდალჰაქი II. (1420–1465) აბუ ზაქარია მუჰამად ალ-საიჰ ალ-მაჰდი (1472–1505) აბუ აბდალაჰ მუჰამად I (1505–1524) აბულ აბბას აჰმადი (1524–1545) ნასირ ად-დინ ალ-ქასრი (1545–1547) აბულ აბბას აჰმადი (ხელმეორედ, 1547–1549) ალი აბუ ჰასუნი (1549–1554) სამხრეთ მაროკოს საადი მეფეები (1509-1554): აბუ აბდალაჰ ალ-ჰაქიმი (1509–1517) აჰმად ალ-არაი (1517–1544) მოჰამედ აშ-შეიხი (1544–1554) მაროკოს საადი სულთნები: მოჰამედ ალ-შეიხი (1554-1557) აბდალაჰ ალ-ღალიბი (1557–1574) აბუ აბდალაჰ მოჰამედ II (1574–1576) აბუ მარვან აბდ ალ-მალიქ I (1576–1578) აჰმად I ალ-მანსური (1578–1603) აბუ ფარეს აბდალაჰი (დ 1564) (1603–1608 მაროკოს ნაწილში) ზიდან აბუ მაალი (1603–1627) აბუ მარვან ალ-მალიქ II (1627–1631) ალ ვალიდ ბენ ზიდანი (1631–1636) მოჰამედ ეჩ შეიხ ელ სეღირი (1636–1655) აჰმად ელ აბასი (1655–1659) საადი მმართველები ფესში (1603–1627, მხოლოდ ადგილობრივი ძალაუფლება): მოჰამედ ეშ შეიხ ელ მანუმი (დ. 1560), (1604–1613) აბდალაჰ II (1613–1623) აბდ ელ მალექი (1623–1627) ტაფილალტის ალაუიტი პრინცები (1631-1666): მაროკოს ალაუიტი სულთნები: საფრანგეთის პროტექტორატის ქვეშ (1912–1956): მაროკოს ალაუიტი მეფეები: The Alawi Dynasty Royal Ark
უილიამი და მაუსი პაუელის ჯილდო

უილიამი და მაუსი პაუელის ჯილდო — ჯილდო, რომელსაც 1986 წლიდან მოყოლებული, ყოველწლიურად გასცემს ქპგა ტური იმ მონაწილეზე, „ვისი ქცევა და ქმედება საუკეთესოდ გადმოსცემს ქპგა -ს სულს, იდეალს და ფასეულობებს“. ნომინანტები ირჩევა ყოველწლიურად „ქპგა ტური“-ს წევრების მიერ ხმის მიცემით. ეს ჯილდო დამკვიდრებული იქნა ქპგა-ს საპატიო წევრისა და მისი დიდი ქომაგის, მაუსი პაუელის მიერ, რომელსაც მან მისი მეუღლის, უილიამ პაუელის, XX საუკუნის ნახევრის ლეგენდარული ჰოლივუდის მსახიობის სახელი მიანიჭა. 1986 ქეზი ვიტვორსი 1987 ნენსი ლოპესი 1988 მარლენ ჰაგი 1989 ჰეზერ ფარი 1990 ჯუდი დიკინსონი 1991 პატ ბრედლი 1992 შელი ჰამლინი 1993 ალისა მილერი 1994 ჯილი ბრილზ-ჰინტონი 1995 ჯოანა კარნერი 1996 ბეტსი კინგი 1997 შერი ტერნერი 1998 ჯუდი რენკინი 1999 მეგი მალონი 2000 ლორი კეინი 2001 ვენდი ვარდი 2002 გაილ გრეჰამი 2003 სუზი ველი 2004 ჯული ინკსტერი 2005 ჰეზერ დეილი-დონოფრიო 2006 ვიკი გოეთზე-აკერმანი 2007 ნატალი გულბისი 2008 ჰილარი ლუნკი 2009 ლორენა ოჩოა 2010-11 ჯილდო არ გაცემულა 2012 აი მიაძატო 2013 ამანდა ბლამენჰერსტი 2014 ჩელა ჩოი ↑ LPGA. (2006) Goetze-Ackerman Receives William and Mousie Powell Award. LPGA.com. ციტირების თარიღი: 2007-02-24. ↑ Lunke honored with William and Mousie Powell Award. ↑ Lorena Ochoa Named 2009 William and Mousie Powell Award Recipient. LPGA.com ოფიციალური საიტი
პიტერ პევენსი

პიტერ პევენსი — კლაივ ლუისის „ნარნიის ქრონიკების“ ერთ-ერთი მთავარი პერსონაჟი. პიტერი არის შვიდი წიგნიდან ოთხში: როგორც ბავშვი - ორ წიგნში („ლომი, კუდიანი და კარადა“ და „უფლისწული კასპიანი“) და როგორც დიდი - ასევე ორ წიგნში („ცხენი და მისი ბიჭუნა“ და „უკანასკნელი ბრძოლა“). იგი აგრეთვე არის მოხსენიებული „განთიადის დამმორჩილებლის მოგზაურობაში“. პიტერი არის ყველაზე უფროსი პევენსიებს შორის. მას ჰყავს ძმა ედმუნდი და ორი და - ლუსი და სიუზენი. მას მიანიჭებენ ნარნიის მთავარი მეფის ტიტულს და ამიტომ მას აქვს უფრო მეტი პრივილეგია, ვიდრე რომელიმე ნარნიის მეფეს ან დედოფალს. ნარნიის ფანები დაარქივებული 2008-11-12 საიტზე Wayback Machine. NarniaWeb